Riad الرياض 2004 Riad ła ze na provinsa de ła Arabia Saudìa sentral, sede de ła kapital de ła nasion. El teritorio el se kata in bona parte a kuote kołinari e el ze formà da un altopian ke degrada verso est. El paesajo el ze karaterizà da ła alternansa de riłievi łongi e streti formai da strati de roca pì resistenti , e de zone pì base . No ge ze korsi de akua permanenti, ma soło ke uadi, ko diresion da est a ovest. El klima el ze de tipo tropegal, da desertego a stepego; se pasa donka da stepe so łe zone pì alte a veri e propri deserti. Łi pì inportanti łi ze ad-Dahna a est e a nordest, e ar-Rub al-Kali a sudest. El korisponde a ła banda meridional de ła rejon istorega de el Najd. Łe sità pì inportanti łe ze el kaołogo Riad, indove vive pì del 75% de ła popołasion, al-Harj, sentro agricoło a sud est de ła kapital, az-Zulfi e Uadi ad-Dauasir. Inte łe òazi e grasie a ła irigasion artifisial vien su dateri; se ałeva kavałi. Se estrae petrołio. Ge ze rafinerie de petrołio e sementifici. Inportanti łi ze łi servisi finansari.